Den Sønderjyske By er en bebyggelse på Frederiksberg i kvarteret ved Mørk Hansens Vej, A.D. Jørgensens Vej, Henning Matzens Vej og Sønderjyllands Allé.  Området er opført i 1921 efter tegninger af arkitekterne A.S.K. Lauritzen (1871-1961), der var chefarkitekt ved Frederiksberg Kommune, og K.T. Seest. Bebyggelsen, der stilistisk lå i direkte forlængelse af Frederiksberg Kommunale Funktionærers Boligforening i Bedre Byggeskik, præmieredes i 1921-22. Ejendommene er i 2 etager i en enkel, nyklassicistisk stil også præget af ideer fra engelske havebyer.